ПРОЕКТ „НАСЪРЧАВАНЕ НА СОЦИАЛНАТА ИКОНОМИКА В ОБЩИНА ОМУРТАГ“
съгласно Административен договор с Рег. № BG05SFPR002-1.013-0022-C01
по Програма „Развитие на човешките ресурси“ 2021–2027 г.,
Процедура чрез подбор на проекти – BG05SFPR002-1.013 „НАСЪРЧАВАНЕ НА СОЦИАЛНАТА ИКОНОМИКА НА МЕСТНО И РЕГИОНАЛНО НИВО“,
съфинансирана от Европейския съюз чрез Европейския социален фонд плюс
Стартира заетостта по проект „Насърчаване на социалната икономика в община Омуртаг“
През месец септември 2026 г. в изпълнение на проект „Насърчаване на социалната икономика в община Омуртаг“ стартира дейността по създаване на устойчиви работни места за лица от групите в неравностойно положение.  
От 01.09.2026 г. са назначени 6 лица на трудово правоотношение на длъжност „Общ работник“ в Общинско предприятие „Комунални дейности – Омуртаг“, за срок от 12 месеца.
Основната цел на проекта е предоставяне на възможности за развитие на общинското социално предприятие чрез създаването на устойчиви работни места за групите в неравностойно положение, което допринася за намаляване на риска от бедност и социална изолация.
Назначените лица изпълняват дейности, свързани с поддържане на чистотата, озеленяването, опазването на околната среда и доброто състояние на общински обекти, територии и прилежащи пространства, съобразно възложените задачи и изискванията за безопасност.  
Чрез създаването на устойчиви работни места проектът създава възможности за трудова реализация и подкрепа на хора в неравностойно положение, като същевременно допринася за подобряване на обществената среда и доброто състояние на общинските обекти и пространства.
По проекта е предвидено създаването на общо 7 устойчиви работни места. За заемането на седмото работно място на длъжност „Общ работник“ предстои провеждането на нова процедура за подбор, като одобреният кандидат ще бъде назначен за срок от 9 месеца – от 01.12.2026 г. до 31.08.2027 г.
В рамките на проекта се поставя акцент и върху подобряване на уменията на заетите лица, както и върху предоставянето на подкрепа за обучения и психологическа подкрепа.

